L’Ajuntament de Sagunt rep l’alumnat i professorat d’intercanvi del programa KA-2
12 de març 2019

![](/media/1wfolgf2/78img_5591_cuerpo.jpg)  

  

L'Ajuntament de Sagunt ha rebut este matí l'alumnat i professorat d'intercanvi del programa que forma part del KA-2, un projecte europeu que ha iniciat l'IES Jaume I de Sagunt junt a centres educatius de Portugal, Grècia, Finlàndia i Croàcia. Al voltant de 30 persones dels quatre països europeus han arribat a Sagunt per a participar en esta primera jornada; la iniciativa es prolongarà durant dos cursos escolars i els participants recorreran els cinc països que formen part del projecte per a conéixer el seu patrimoni cultural.

  

La trobada cultural ha sigut en el Saló de Plens de l'ajuntament i el regidor d'Educació, José Manuel Tarazona, i el regidor de Medi Ambient, Enric Ariño, els han donat la benvinguda.

  

![](/media/1prmonws/78img_5563_cuerpo2.jpg)  

  

Els regidors han explicat a l'alumnat la història de Sagunt, la importància de la suma de cultures en el municipi, les llengües que es parlen, la importància del turisme, com Sagunt és una _civitas amabilis_, així com l'ús que se li dóna al Saló de Plens. A través d'esta visita es pretén conscienciar les comunitats educatives de la riquesa del patrimoni immaterial de la humanitat.

  

El Jaume I ha preparat estes jornades amb les quals s'acull, durant una setmana, els estudiants d'estos quatre països per a mostrar-los part del patrimoni del municipi i de València, especialment els eixos centrals seran el valor cultural de les falles i les danses tradicionals.

![](/media/u4gdzeim/78img_5579_cuerpo3.jpg)  

  
​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-l-alumnat-i-professorat-d-intercanvi-del-programa-ka-2/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-l-alumnat-i-professorat-d-intercanvi-del-programa-ka-2/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-l-alumnat-i-professorat-d-intercanvi-del-programa-ka-2/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-l-alumnat-i-professorat-d-intercanvi-del-programa-ka-2/)